b'\n_START_ARTICLE_\nSpodnja Idrija\n_START_SECTION_\nLega\n_START_PARAGRAPH_\nSpodnja Idrija stoji v dolini ob soto\xc4\x8dju Idrijce in Kanomljice, 4\xc2\xa0km severneje od Idrije. Obdajajo jo hribi Idrijskega hribovja: Jelenk, Gradi\xc5\xa1\xc4\x8de, Kendov vrh,...   Zgrajena je ob pomembnem cestnem kri\xc5\xbei\xc5\xa1\xc4\x8du: Idrija-Cerkno in Idrija-Kanomlja. S cerkvijo Device Marije Vnebovzete je postala \xc5\xbeupnijsko sredi\xc5\xa1\xc4\x8de.\n_START_SECTION_\nKendov dvorec\n_START_PARAGRAPH_\nKendova kmetija je bila zgrajena leta 1337 in je bila v lasti gospodarja Kenda, kjer zdaj stoji Hotel Kendov dvorec, \xc4\x8dlan verige presti\xc5\xbenih dvorcev in gradov Relais & Chateaux. Za prenovo dvorca, ki je nekaj \xc4\x8dasa propadal, se je v 90. letih odlo\xc4\x8dilo vodstvo podjetja Rotomatika (korporacija Hidria), ki \xc5\xa1e danes upravlja z njim. _NEWLINE_Ponuja razli\xc4\x8dne ponudbe, kot so: poroke, ve\xc4\x8derje,\xe2\x80\xa6 Zraven stoji ka\xc5\xa1\xc4\x8da, ki jo je leta 1796 poslikal Fran\xc4\x8di\xc5\xa1ek Kobal.\n_START_SECTION_\nCerkev Marije na Skalci\n_START_PARAGRAPH_\nPisni veri omenjajo letnico 1156, ki dokazuje obstoj kapele v 12.stoletju. Kasneje so jo pove\xc4\x8dali in spremenili v cerkev. V obnovi 18. stoletja je cerkev bila okra\xc5\xa1ena z zna\xc4\x8dilnimi freskami Jo\xc5\xbeefa Mraka.\n_START_SECTION_\nKrajevni praznik\n_START_PARAGRAPH_\nVeliki \xc5\xa1maren (15. Avgust) je najve\xc4\x8dji tradicionalni praznik v Spodnji Idriji. Glavno prizori\xc5\xa1\xc4\x8de dogajanja je cerkev Marije na Skalci, kjer poteka slovesna sveta ma\xc5\xa1a. Poleg ma\xc5\xa1e se na ta dan dogajajo \xc5\xa1e \xc5\xa1tevilni drugi dogodki. Zaradi vsakoletne priprave tradicionalnih lokalnih \xc5\xa1trukljev se je prireditve oprijelo ime Prfarski \xc5\xa1trukljevc.'